Document ID: /roh_data/filtered/fineweb-2-filterrobots_roh.jsonl.gz/37094

Corin Curschellas - Svizra Rumantscha
24 min, dals 19.5.2013
La stad 2016 ha Corin Curschellas festivà ses 60avel natalizi. Dapi varga 40 onns sa mova la musicista ed actura d’in project a l’auter, d’in continent a l’auter, d’in stil a l’auter. Adina en ses valisch: passiun, mirveglias e plaschair da vita.
Sonda saira ha la chantadura envidà amis ed amias en il Teater Cuira.
En il 1956 nascha Corin Curschellas a Cuira e crescha si en la chapitala grischuna. Las vacanzas passenta la famiglia a Rueun tar tat e tatta.
Ils viadis da Corin Curschellas cumenzan suenter ses temp da studi a Turitg.
Il cumenzament dals onns settanta ha Corin Curschellas dà sias entschattas sin la tribuna, saja quai sco actura u chantadura. Bun ventg onns pli tard cumpara ses emprim album da solo “Music Loves Me”- in album che cuntegna chanzuns en tudestg, englais e rumantsch.
Ils emprims tschintg onns dal nov millenni pendulescha Corin Curschellas tranter Paris e Turitg, nua ch’ella gioga al “Schauspielhaus” sut la reschia da Christoph Marthaler.
Ozendi viva Corin Curschellas a Turitg ed a Rueun en la chasa nua ch’ella passentava d’uffant sias vacanzas.
Corin Curschellas, la grande dame da la chanzun rumantscha, ha cumplenì dacurt ses 60avel anniversari.
24 min, dals 19.5.2013